Այս իրավիճակում, երբ Սևանա լիճն առանց այն էլ շնչահեղձ է լինում, իր մեջ այս կամ այն չափով պարունակում է կապտականաչ ջրիմուռների արտադրած թույնը, մի կողմից լճի մակարդակի անկումը, մյուս կողմից լճում օրգանական նյութի պարունակության ավելացումը և հետագա թունավորումը տվյալ ջրիմուռների արտադրած թույնով, կարող են հանգեցնել լճում ձկների զանգվածային անկման, ընդհանրապես ճակատագրական հետևանքներ ունենալ Սևանի էկոհամակարգի համար: Ավելին` կարող են նույնիսկ թունավորվել և սննդում օգտագործելու համար վտանգավոր դառնալ Սևանի ջրով ոռոգված հողատարածքներում աճեցված մրգերն ու բանջարեղենները: